O‘zbekiston erkin kurash terma jamoasining 125 kg vazn toifasidagi vakili Davit Modzmanashvili Osiyo o‘yinlarida finalga chiqa olmadi. U yarim finalda eronlik Parviz Hadizodaga qarshi kurashib, 8:11 hisobida (6:4, 2:7) hisobida mag‘lub bo‘ldi. Foto: Anvar Ilyasov Foto: Anvar Ilyasov Endi Modzmanashvili bronza medali uchun hindistonlik Sumit Sumitga qarshi gilamga chiqadi. Foto: Anvar Ilyasov Davit Modzmanashvili nimchorak finalda indoneziyalik Dimas Septo Anugharani 10:0, chorak finalda mo‘g‘ulistonlik Natsagsuren Zolboo ustidan 3:0 (1:0, 2:0) hisobida g‘olib chiqib, yarim finalga yetib kelgandi. Bundan avvalroq ayollar kurashida 50 kg vazn toifasida ishtirok etuvchi Dauletbike Yaxshimuratova yarim finalda yutqazgani va bronza uchun kurashishi ma’lum bo‘lgandi. Foto: Anvar Ilyasov Uning medal uchun raqibi janubiy koreyalik Kim Hyungju bo‘ladi.